Diari Oficial de la Generalitat Valenciana


Sumari del DOGV 6941, del 11-01-2013 (2013/194)

RESOLUCIÓ de 28 de desembre de 2012, del conseller d'Hisenda i Administració Pública, per la qual s'autoritza una transferència de crèdit entre els capítols IV, «Transferències corrents», i capítol II, «Compra de béns corrents i gastos de funcionament», per import de 21.240 euros. Expedient número 31.009/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6941

Data del DOGV
:   11-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/194


Data del document
:   28-12-2012

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 28 de desembre de 2012, del conseller d'Hisenda i Administració Pública, per la qual s'autoritza una transferència de crèdit entre els capítols IV, «Transferències corrents», i capítol II, «Compra de béns corrents i gastos de funcionament», per import de 21.240 euros. Expedient número 31.009/12. [2013/194]  
La Llei 10/2011, de 27 de desembre, de Pressupostos de la Generalitat per a l'any 2012, va aprovar el Pressupost del SERVEF, que inclou en l'annex de transferències corrents, determinades línies de subvenció cofinançades pel Fons Social Europeu, dins del Programa Operatiu 2007-2013.  
Dins de les actuacions previstes en el subprograma 32660, Inserció Laboral, es va dotar la línia T4151, «Centres associats», amb 500.000,00 euros per a dur a terme accions d'intermediació laboral i, després d'haver finalitzat el passat mes de març l'activitat dels mencionats centres, en aplicació del Decret 14/2012, de 13 de gener, del Consell, d'adaptació de la normativa estatal sobre autorització d'Agències de Col·locació, ha quedat un crèdit disponible de 162.955,00 euros que no es podrà destinar a la finalitat inicialment pressupostada.  
Per a la posada en marxa del nou programa dirigit a les Agències de Col·locació, susceptible de ser cofinançat pel Fons Social Europeu, que de forma exclusiva o en col·laboració amb altres entitats, permeta facilitar i millorar les condicions d'ocupabilitat, i incidisca en l'enfortiment de les institucions del mercat laboral, és requisit previ, d'acord amb la normativa europea i seguint els criteris del Comité de Coordinació de Fons de la Unió Europea (COCCOF), que s'efectue un estudi de mercat, realitzat per una entitat independent, per a establir la baremació estàndard de costos unitaris del «procés d'orientació i contractació d'un treballador».  
Per a donar cobertura pressupostària a este estudi es proposa transferir part del crèdit disponible de la línia T4151, «Centres associats», del capítol IV, «Transferències corrents», al capítol II, «Compra de béns corrents i gastos de funcionament», per import del 21.240,00 euros, cofinançats pel Fons Social Europeu.  
Per allò que s'ha exposat, vistos els informes favorables de la Direcció General de Projectes i Fons Europeus (FSE) de data 15 de novembre de 2012 i de la Intervenció Delegada en el SERVEF de data 19 de novembre de 2012 i tenint en compte el que disposen els articles 32 i 33 de la Llei d'Hisenda Pública de la Generalitat Valenciana; en els articles 17 i 19 de la Llei 10/2011, de 27 de desembre, de Pressupostos de la Generalitat per a l'exercici 2012, en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF i l'Orde de la Conselleria d'Economia, Hisenda i Ocupació de 22 de març de 2005, per la qual es regula el procediment de gestió del pressupost de la Generalitat, resolc:  
  
Primer  
Autoritzar una transferència de crèdit, cofinançada pel Fons Social Europeu, entre els capítols IV, «Transferències corrents», i capítol II, «Compra de béns corrents i gastos de funcionament», del subprograma 322.54, Inserció Laboral, per l'import i en les aplicacions pressupostàries que s'indiquen a continuació:  
  
Aplicació pressupostària que es minora Import   
13.38.64.7435.350.78.7. T4151 21.240,00 €   
  
Aplicació pressupostària que s'incrementa Import  
48.70.64.2076.941.20.3 21.240,00 €  
  
València, 28 de desembre de 2012.- El conseller d'Hisenda i Administració Pública: Juan Carlos Moragues Ferrer.